CELEX: 32016D1341
Language: da
Date: 2016-08-04 00:00:00
Title: Rådets afgørelse (FUSP) 2016/1341 af 4. august 2016 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

5.8.2016   
            
            
               DA
            
            
               Den Europæiske Unions Tidende
            
            
               L 212/116
            
         RÅDETS AFGØRELSE (FUSP) 2016/1341
   af 4. august 2016
   om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 22. april 2013 vedtog Rådet afgørelse 2013/183/FUSP (1), som erstattede afgørelse 2010/800/FUSP (2) og bl.a. gennemførte De Forenede Nationers Sikkerhedsråds resolution (»UNSCR«) 1718 (2006), 1874 (2009), 2087 (2013) og 2094 (2013).
            
         
               (2)
            
            
               Den 2. marts 2016 vedtog FN's Sikkerhedsråd UNSCR 2270 (2016) om nye foranstaltninger over for Den Demokratiske Folkerepublik Korea (»DPRK«).
            
         
               (3)
            
            
               Den 31. marts 2016 vedtog Rådet afgørelse (FUSP) 2016/476 (3), der giver disse foranstaltninger virkning.
            
         
               (4)
            
            
               Den 27. maj 2016 vedtog Rådet afgørelse (FUSP) 2016/849 (4), som erstattede afgørelse 2013/183/FUSP og bl.a. gennemførte UNSCR 1718 (2006), 1874 (2009), 2087 (2013), 2094 (2013) og 2270 (2016).
            
         
               (5)
            
            
               UNSCR 2270 (2016) fastsætter, at der udpeges yderligere varer, som også er omfattet af forbuddene mod overførsel, indkøb og levering af teknisk bistand. Den komité, der er nedsat i henhold til punkt 12 i UNSCR 1718 (2006), gennemgik en liste over produkter, materialer, udstyr, varer og teknologi relateret til masseødelæggelsesvåben, der skal identificeres og udpeges som følsomme varer.
            
         
               (6)
            
            
               Desuden finder Rådet, at forbuddet mod indsejling i havne for skibe, der ejes, drives eller er bemandet af DPRK, også bør omfatte skibe, der fører nordkoreansk flag.
            
         
               (7)
            
            
               Der er behov for yderligere handling fra Unionens side for at gennemføre en række foranstaltninger, der er fastsat i denne afgørelse.
            
         
               (8)
            
            
               Afgørelse (FUSP) 2016/849 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse (FUSP) 2016/849 foretages følgende ændringer:
   
               1)
            
            
               Artikel 1, stk. 1, litra b), affattes således:
               
                           »b)
                        
                        
                           alle produkter, alt materiel, alt udstyr, alle varer og al teknologi som vedtaget af FN's Sikkerhedsråd eller den komité, der er nedsat i henhold til punkt 12 i UNSCR 1718 (2006) (»sanktionskomitéen«), i overensstemmelse med punkt 8, litra a), nr. ii), i UNSCR 1718 (2006), punkt 5, litra b), i UNSCR 2087 (2013), punkt 20 i UNSCR 2094 (2013) og punkt 25 i UNSCR 2270 (2016), der kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben«.
                        
                     
         
               2)
            
            
               Artikel 18, stk. 1, affattes således:
               »1.   Medlemsstaterne forbyder indsejling i deres havne for ethvert skib, der ejes, drives eller er bemandet af DPRK eller fører nordkoreansk flag.«
            
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 4. august 2016.
      
         
            På Rådets vegne
         
         M. LAJČÁK
         
            Formand
         
      
   
   
      (1)  Rådets afgørelse 2013/183/FUSP af 22. april 2013 om restriktive foranstaltninger over for Den Demokratiske Folkerepublik Korea og om ophævelse af afgørelse 2010/800/FUSP (EUT L 111 af 23.4.2013, s. 52).
   
      (2)  Rådets afgørelse 2010/800/FUSP af 22. december 2010 om restriktive foranstaltninger over for Den Demokratiske Folkerepublik Korea og om ophævelse af fælles holdning 2006/795/FUSP (EUT L 341 af 23.12.2010, s. 32).
   
      (3)  Rådets afgørelse (FUSP) 2016/476 af 31. marts 2016 om ændring af afgørelse 2013/183/FUSP om restriktive foranstaltninger over for Den Demokratiske Folkerepublik Korea (EUT L 85 af 1.4.2016, s. 38).
   
      (4)  Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (EUT L 141 af 28.5.2016, s. 79).